Újabb fővárosi tűzfalfestés készült el, ezúttal a budapesti Szigony utcában. A több mint 400 liter színes falfesték felhasználásával és 2 hónapnyi munkával készült képen a Macskafogó című rajzfilm több szereplője, például Grabowski és Chino-san látható.

5 Galéria: Saját tűzfalat kapott a Macsakafogó is Fotó: Mohai Balázs / MTI

A festményt a rajzfilm 1986-os moziplakátja alapján készült az eredeti alkotók, például Ternovszky Béla engedélyével.

Ifjúkoromban Rejtő Jenő regényeit idézgettük, mostanában pedig egyre inkább azt látom, hogy az ifjúságnak a Macskafogó jelentheti talán azt, amit nekünk Rejtő.

- nyilatkozta a rendező.

A falfestést Forgács Simon (Macskafogo.hu), @0036mark és Illés Hajnalka grafikus készítették a Színes Város Csoport felkérésére, és a szervezet művészei festették fel a tűzfalra Orosz Richárd képzőművész vezetésével.

5 Galéria: Saját tűzfalat kapott a Macsakafogó is Fotó: Mohai Balázs / MTI

A Színes Város Csoport művészei Józsefváros Önkormányzata támogatásával már több éve fest fel házakra ismert magyar meséket, illetve azok karaktereit a 8. kerületben. A művészek eddig a Szaffi, a Vuk és a Vízipók-csodapók karaktereivel színesítették a tűzfalakat.

(MTI)